CELEX: 32016D1359
Language: bg
Date: 2016-08-08 00:00:00
Title: Решение за изпълнение (ЕС) 2016/1359 на Комисията от 8 август 2016 година за изменение на Решение за изпълнение 2012/270/ЕС относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) (нотифицирано под номер С(2016) 5038)

10.8.2016   
            
            
               BG
            
            
               Официален вестник на Европейския съюз
            
            
               L 215/29
            
         РЕШЕНИЕ ЗА ИЗПЪЛНЕНИЕ (ЕС) 2016/1359 НА КОМИСИЯТА
   от 8 август 2016 година
   за изменение на Решение за изпълнение 2012/270/ЕС относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner)
   
      
         (нотифицирано под номер С(2016) 5038)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/EО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвърто изречение от нея,
   като има предвид, че:
   
               (1)
            
            
               С Решение за изпълнение 2012/270/ЕС на Комисията (2) се определят неотложни мерки за предотвратяването на въвеждането и разпространението в Съюза на Epitrix cucumeris, Epitrix similaris, Epitrix subcrinita и Epitrix tuberis, като посочените вредители не са включени в приложение I или II към Директива 2000/29/ЕО.
            
         
               (2)
            
            
               След приемането на Решение за изпълнение 2014/679/ЕС на Комисията (3) за изменение на Решение за изпълнение 2012/270/ЕС в официален доклад за лабораторни данни, издаден от националната референтна лаборатория на Испания, бе оповестено, че въз основа на научно изследване, публикувано от Orlova-Bienkowskaja MJ (4), вредителят, определян като Epitrix similaris (Gentner), е бил определен неправилно като такъв. Вместо това той е трябвало да бъде определен като Epitrix papa sp. n. Освен това според най-актуалната информация, предоставена от Испания и Португалия, вредителят, който причинява вреди по картофите в някои области и който по-рано е определян като Epitrix similaris (Gentner), сега се определя като Epitrix papa sp. n. Също така беше потвърдено, че досега на територията на Съюза не е било констатирано присъствие на Epitrix similaris (Gentner). Поради това в обхвата на Решение за изпълнение 2012/270/ЕС вече следва да бъде включен не Epitrix similaris (Gentner), а вредителят Epitrix Papa sp. n.
            
         
               (3)
            
            
               След приемането на Решение за изпълнение 2014/679/ЕС за изменение на Решение за изпълнение 2012/270/ЕС опитът, натрупан от Испания и Португалия, показва, че следва да бъде създадена буферна зона с широчина най-малко 500 m от границата на заразената зона, за да се осигури ефективна защита на територията на Съюза.
            
         
               (4)
            
            
               Поради това Решение за изпълнение 2012/270/ЕС следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменения на Решение за изпълнение 2012/270/ЕС
   Решение за изпълнение 2012/270/ЕС се изменя, както следва:
   
               1)
            
            
               в заглавието думите „Epitrix similaris (Gentner)“ се заменят с думите „Epitrix papa sp. n.“;
            
         
               2)
            
            
               в член 1 думите „Epitrix similaris (Gentner)“ се заменят с думите „Epitrix papa sp. n.“;
            
         
               3)
            
            
               в приложение II, раздел 1, точка 1 буква б) се заменя със следното:
               
                           „б)
                        
                        
                           буферна зона с широчина най-малко 500 m от границата на заразената зона; когато част от даден терен попада в тази широчина, целият терен представлява част от буферната зона.“
                        
                     
         Член 2
   Адресати
   Адресати на настоящото решение са държавите членки.
   
      Съставено в Брюксел на 8 август 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/270/ЕС на Комисията от 16 май 2012 г. относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) (ОВ L 132, 23.5.2012 г., стр. 18).
   
      (3)  Решение за изпълнение 2014/679/ЕС на Комисията от 25 септември 2014 г. за изменение на Решение за изпълнение 2012/270/ЕС по отношение на срока на неговото прилагане и на пренасянето на картофени клубени с произход от демаркационни зони до съоръжения за опаковане с цел предотвратяване на разпространението на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) в рамките на Съюза (ОВ L 283, 27.9.2014 г., стр. 61).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php